Document ID: 32006R1197

KOMISIJAS REGULA (EK) Nr. 1197/2006
(2006. gada 7. augusts),
ar kuru groza Regulu (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopējo organizāciju (1), un jo īpaši tās 2. pantu un 4. panta 6. punktu,
ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (2), un jo īpaši tās 5. panta 1. punktu,
tā kā:
(1)
Komisijas Regulā (EEK) Nr. 2967/85 (3) noteikti sīki izstrādāti noteikumi par Kopienas mēroga piemērošanu cūku liemeņu klasificēšanai un, konkrēti, metode cūku liemeņu liesās gaļas satura novērtēšanai.
(2)
Nesen veikto pētījumu rezultāti par cūku liemeņu klasifikāciju jo īpaši EUPIGCLASS projektā liecina, ka ir svarīgi uzlabot paraugu ņemšanas kvalitāti un vienkāršot metodi cūku liemeņu liesās gaļas satura novērtēšanai.
(3)
Tādēļ jāpielāgo Komisijas Regulā (EEK) Nr. 2967/85 noteiktā metode cūku liemeņu liesās gaļas satura novērtēšanai un liesās gaļas references procentuālā satura aprēķināšanai.
(4)
Tādēļ attiecīgi jāgroza Regula (EEK) Nr. 2967/85.
(5)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 2967/85 groza šādi.
1)
Regulas 3. panta 1. un 2. punktu aizstāj ar šādiem punktiem:
“1. Standarta metode cūku liemeņu liesās gaļas satura novērtēšanai, kas atļauta kā klasifikācijas metode Regulas (EEK) Nr. 3220/84 2. panta 3. punkta nozīmē, ir parastā mazāko kvadrātu metode vai kāda t.s. rangu samazināšanas metode (piem. PLS vai PCR), tomēr var izmantot citas pārbaudītas statistiskas metodes.
Metodes pamatā ir attiecīgās valsts vai reģiona cūkgaļas produkcijas reprezentatīvs paraugs, kas sastāv vismaz no 120 liemeņiem, kuros liesās gaļas saturu novērtē atbilstīgi secēšanas metodei, kas noteikta šīs regulas I pielikumā. Ja izmanto vairāku paraugu metodi, referenci nosaka pēc paraugiem, kas sastāv vismaz no 50 liemeņiem, un precizitāte ir vismaz līdzvērtīga precizitātei, ko panāk izmantojot standarta statistisko metodi, kuras pamatā ir paraugs, kas sastāv no 120 liemeņiem atbilstīgi metodei, kas noteikta I pielikumā.
2. Klasifikācijas metodes apstiprina tikai tad, ja vidējā kvadrātiskā prognozes kļūda (RMSEP), ko aprēķina, pilnībā izmantojot savstarpējas apstiprināšanas paņēmienu, ir mazāka par 2,5. Turklāt aprēķinā iekļauj visas RMSEP izkrītošās vērtības.”
2)
Regulas I pielikuma 2. punktu aizstāj ar šādu.
“2.
Liesās gaļas references procentuālo saturu aprēķina šādi:
Liesās gaļas svaru minētajos četros gabalos aprēķina, atņemot šo četru gabalu lieso daļu kopējā svaru no šo gabalu kopējā svara pirms sadalīšanas.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. jūlija attiecībā uz klasifikācijas metodēm, kurām vajadzīgs apstiprinājums, kas paredzēts Regulas (EEK) Nr. 2967/85 3. panta 3. punktā.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 7. augustā

Labels: 12
17
19